
ประกาศองค์การบริหารส่วนตำบลบือมัง
เรื่อง  การประกาศใช้แผนพัฒนาท้องถิ่น (พ.ศ.๒๕๖6 – ๒๕70)
ฉบับทบทวน  ครั้งที่  1/2566
............................................................................................
ตามที่กระทรวงมหาดไทยแจ้งให้ องค์การบริหารส่วนตำบลทบทวนแผนพัฒนาท้องถิ่น (พ.ศ.2566 - 2570) ให้มีความสอดคล้องและเชื่อมโยงกับแผนพัฒนาจังหวัด แผนพัฒนากลุ่มจังหวัด รวมทั้งแผนปฏิบัติราชการประจำปีจังหวัด แผนปฏิบัติราชการประจำปีกลุ่มจังหวัด ตลอดจนสามารถบูรณาการ แผนงาน โครงการ กิจกรรมและงบประมาณในพื้นที่ได้อย่างมีประสิทธิภาพ อันก่อให้เกิดประโยชน์ต่อประชาชน จึงให้ทบทวนแผนพัฒนาท้องถิ่น (พ.ศ. 2566 - 2570) ฉบับทบทวน ครั้งที่ 1/2566 โดยให้คณะกรรมการพัฒนาท้องถิ่น จัดประชุมประชาคมท้องถิ่น  ส่วนราชการและรัฐวิสาหกิจที่เกี่ยวข้อง เพื่อแจ้งแนวทางการพัฒนาท้องถิ่น รับทราบปัญหาความต้องการ ประเด็นการพัฒนา และประเด็นที่เกี่ยวข้อง เพื่อนำมาทบทวนแผนพัฒนาท้องถิ่น ซึ่งคณะกรรมการสนับสนุนการจัดทำแผนพัฒนาท้องถิ่น ได้จัดทำร่างแผนพัฒนาท้องถิ่น (พ.ศ.2566 – 2570) ฉบับทบทวน ครั้งที่ 1/2566  เสนอคณะกรรมการพัฒนาท้องถิ่น เพื่อพิจารณาและให้ความเห็นชอบร่างแผนพัฒนาท้องถิ่น  และสภาท้องถิ่นได้มีมติเห็นชอบ จากการประชุมสภาองค์การบริหารส่วนตำบลบือมัง สมัยสามัญ สมัยที่ 2 ครั้งที่ 1 ประจำปี พ.ศ.2566  วันที่ 25 พฤษภาคม พ.ศ. 2566 นั้น


อาศัยอำนาจตามความในหมวดที่ ๕ ข้อ ๒๔ แห่งระเบียบกระทรวงมหาดไทยว่าด้วยการจัดทำแผนขององค์กรปกครองส่วนท้องถิ่น พ.ศ. ๒๕๔๘ แก้ไขเพิ่มเติมฉบับที่ ๒ พ.ศ.๒๕๕๙ ฉบับที่ 3 พ.ศ. 2561 จึงขอประกาศใช้แผนพัฒนาท้องถิ่น (พ.ศ. ๒๕๖6 – ๒๕70) ฉบับทบทวน ครั้งที่ 1/2566 เพื่อใช้เป็นแนวทางในการพัฒนาองค์การบริหารส่วนตำบลบือมัง ปีงบประมาณ (พ.ศ. ๒๕๖6 – ๒๕70) ต่อไป
จึงประกาศให้ทราบโดยทั่วกัน
ประกาศ  ณ  วันที่  26  พฤษภาคม  พ.ศ. 2566 

(นายอาซิ  ดอคอแย)
นายกองค์การบริหารส่วนตำบลบือมัง
